Document ID: /roh_data/filtered/fineweb-2-filterrobots_roh.jsonl.gz/17602

Las emprimas minutas dal gieu ha Dynamo Minsk dominà, ed era sajettà il 1:0. Ils Canadais han dentant reagì e sajettà in gol suenter l’auter fin al 1:3. Curt avant la fin da l’emprim terz ha Minsk lura anc pudì scursanir.
En il segund terz è la partida stada pli equilibrada tranter las duas equipas. Ed uschia è il resultat suenter dus terzs stà in pari 3:3.
El davos terz ha l’equipa da la Bielorussia dà pli effizient ed era sajettà dapli gols. Quai mussa il resultat dals davos terz cun 4:1. Il davos gol al resultat final da 7:4 sajettà Dynamo Minsk en il gol vid dal Team Canada.
Pervi da questa terrada frunta il Team Canada il mardi saira sin il HCD, il classicher è gia sil program. Il HCD n'ha betg gì ina stagiun simpla en la liga naziunala A ed è da preschent sin plazza set da la liga svizra.
Per las proximas partidas po l'equipa da Dynamo Minsk quintar cun in ulteriur ferm giugader. Il Svedais Fredrik Pettersson ch'è stà engaschà las duas davosas stagiuns cun oraifer success tar il HC Lugano vegn a dar cun l'equipa da la Bielorussia. Pir la dumengia passada ha Pettersson midà entaifer la liga russa KHL tar Dynamo Minsk.
Cuppa Spengler 2016 Resultats
|Gieu||Data||Squadra da chasa||Resultat||Squadra d'ordaifer|
|1||26.12.2016 15:00||HC Lugano||4:2||Avtomobilist Yekaterinburg|
|2||26.12.2016 20:15||HK Dinamo Minsk||7:4||Team Canada|
|3||27.12.2016 15:05||Mountfield HK||4:3||Avtomobilist Yekaterinburg|
|4||27.12.2016 20:15||HC Tavau||3:4||Team Canada|
|5||28.12.2016 15:05||HC Lugano||4:3||Mountfield HK|
|6||28.12.2016 20:15||HK Dinamo Minsk||4:5||HC Tavau|
|7||29.12.2016 15:05||Mountfield HK ||1:5||Team Canada|
|8||29.12.2016 20:15||HC Tavau||3:1||Avtomobilist Yekaterinburg|
|9||30.12.2016 15:05||HK Dinamo Minsk||2:3||Team Canada|
|10||30.12.2016 20:15||HC Lugano||4:0||HC Tavau|
|11||31.12.2016 12:00||Team Canada||--:--||HC Lugano|
Ils gieus vegnan commentads live sin Radio Rumantsch.
Squadras a la Cuppa Spengler 2016
|Num||Pajais/Lieu|
|Avtomobilist Yekaterinburg||Russia/Jekaterinburg|
|HCD||CH/Tavau|
|HC Lugano||CH/Lugano|
|HK Dinamo Minsk||Bellorussia/Minsk|
|Mountfield HK||Tschechia/Hradec Králové|
|Team Canada||da tut il Canada|
Ina chapitscha dal HCD?
Durant mintga gieu da la Cuppa Spengler datti da gudagnar ina chapitscha dal HCD sin Radio Rumantsch. Tedlai pia radio mintgamai a partir da las…
- 15:00 fin ca las 17:00
- 20:00 fin ca las 22:00
L'acziun è davent dals 26 fin e cun ils 30.12.2016. Al final da la Cuppa Spengler na datti nagina chapitscha da gudagnar.